Ahlainen
Ahlainen (,[1] aiemmin Hvittisbofjärd) on entinen Suomen kunta Satakunnassa. Kunta liitettiin Porin kaupunkiin vuonna 1972. Naapurikunnat lakkautushetkellä olivat pohjoisessa Merikarvia, idässä Pomarkku ja Noormarkku ja etelässä Pori. Aiemmin kunta oli etelässä myös Porin maalaiskunnan rajanaapuri. Siikaisten kanssa Ahlaisilla oli rajaa yhdessä pisteessä kunnan koilliskulmalla.
Ahlaisten kirkonkylä on luokiteltu valtakunnallisesti merkittäväksi rakennetuksi kulttuuriympäristöksi.[2] Kirkonkylässä on Salomon Köykkä-Köhlströmin vuonna 1796 suunnittelema puurakenteinen Ahlaisten kirkko. Vuodelta 1832 oleva erillinen kellotapuli on C. L. Engelin suunnittelema.
Ahlaisten vaakunan suunnitteli Ilmari Sysimetsä ja se vahvistettiin vuonna 1954.[3]
Ahlaisissa toimii oma urheiluseura, nuorisoseura ja metsästysseura.[4][5][6]
Ahlaisten ruotsinkielinen nimi Vittisbofjärd ("huittislaisten selkä") viittaa vanhoihin huittislaisten eräomistuksiin. Ahlaisten edustalla oleva merenselkä Keikvesi on taas ollut aikanaan keikyäläisten kalavesi.
Ahlainen oli Ulvilan emäseurakuntaan kuulunut kappeli vuosina 1691–1861, jonka jälkeen se oli Noormarkun kappelina vuodesta 1861 ja oma kirkkoherrakunta vuodesta 1893. Ahlaisten seurakunta itsenäistyi 1908. Vuonna 1972 kunta liitettiin Porin kaupunkiin ja seurakunta muuttui yhdeksi Porin seurakunnista.
Ahlaisten rannikolla ja saaristossa oli aikanaan paljon ruotsinkielisiä asukkaita, mutta 1900-luvulla väestö suomenkielistyi täysin. Vuonna 1880 Ahlaisten 3618 asukkaasta 476 oli ruotsinkielisiä,[7] mutta vuoden 1960 väestönlaskennassa kunnan silloisista 2984 asukkaasta vain yksi oli ruotsinkielinen.[8]
Ahlaisiin asutettiin viime sotien jälkeen Hiitolan siirtoväkeä.[9]
Ahlaisten alueella laskee Pohjanlahteen kaksi Noormarkun puolelta tulevaa suurempaa jokea: Keikveden lahteen laskeva, Noormarkun Poosjärvestä alkunsa saava Pohjajoki (ylempänä myös nimillä Lampinjoki ja Poosjoki) ja Baablinginlahden luona mereen laskeva Eteläjoki (ylempänä Noormarkunjoki), joka saa alkunsa Noormarkun Inhottujärvestä. Nämä ovat osa Pohjois-Satakunnasta alkunsa saavan Karvianjoen vesistöä ja muodostavat tämän vesistön kaksi eteläistä lasku-uomaa. Pienempiä, pienet rannikkovesistöalueet muodostavia jokia ovat etelässä Puodanlahteen laskeva Kellahdenjoki (ylempänä Söörmarkunjoki) ja pohjoisessa, Merikarvian rajalla, lähellä Keikveden lahden suuta mereen laskeva, osittain Merikarvian puolella virtaava Uksjoki.
Ahlaisten itäosissa sijaitsevia järviä ovat Uksjokeen laskeva Uksjärvi pohjoisessa lähellä Merikarvian rajaa sekä Pohjajoen varressa entisellä Noormarkun rajalla sijaitsevat Lampinjärvi, Kivijärvi, Haapijärvi ja Poikeljärvi.
Ahlaisten edustalla Selkämeressä ovat etelässä Kolpanlahti, lännessä Pohjaselkä ja sitä pohjoisempana Baablinginlahti, Plaantunlahti, Lanskatanlahti ja Keikvesi.
Ahlaisten saarista ovat oman kylänsä muodostavat Anttoora, Pastuskeri ja Rankkuu. Muita saaria ovat muun muassa Lynaskeri, Iso-Enskeri, Gummandoora, Hamskeri ja Kiislee. Rannikolla sijaitsevia niemiä ovat Fiskee, Saantee ja Lanskata.
Ahlaisten itäosaa halkoo valtatie 8. Seututie 272 alkaa lännessä Lampaluodosta ja yhdistyy Lampin eteläpuolella valtatiehen 8. Lampin kohdalta valtatieltä erkanee yhdystie 2680, joka kulkee ensin länteen ja sitten pohjoiseen Pohjanjoen kautta Merikarviaan kirkonkylään. Tämä tieosuus on Pohjanlahden rantatien matkailutietä.
Ahlaisissa on 9 henkikirjakylää (tieto vuodelta 1967)[10]:
Alakylä ([11]) Anttoora[12] (myös Antoora,[10] ruotsiksi Antören[11]) Pastuskeri[13] (myös Bastuskäri,[10] ruotsiksi Bastuskär[1]) Kellahti (Källfjärd[1]) Lampaluoto (Lambalot[11]) Lamppi[14] (myös Lampi[10], ruotsiksi Lampis[11]) Rankkuu[15] (myös Rankku,[10] ruotsiksi Rankö[11]) Suosmeri (Svartsmark[1]), varsinaisesti kylä Ulvilassa[1] Ylikylä (Överby[11])
Kulmakuntia Ahlaisissa ovat Hara, Kankaankulma, Keikvesi, Korkeakoski, Lampinkartano, Mustalahti, Pirttijärvi, Pohjajoki (Norrland),[11] Puoda, Ristikallio, Sahakoski, Trikanmäki ja Ämttöö.
Nykyisessä Porin kaupungin tilastollisessa aluejaossa Anttoora, Bastuskär ja Lampaluoto kuuluvat Meri-Poriin, Alakylä, Kellahti, Lamppi, Rankku ja Ylikylä Pohjois-Poriin. Vuonna 2013 Alakylässä oli 408 asukasta, Anttoorassa 3, Bastuskärissä 17, Kellahdessa 241, Lampaluodossa 77, Lampissa 156, Rankussa 10 ja Ylikylässä 453.[16] Näiden tietojen perusteella entisen Ahlaisten kunnan alueella olisi 1 365 asukasta.
Ahlaisten alueen ainoa taajama on Ahlaisten kirkonkylä, jossa vuoden 2011 lopussa oli 401 asukasta.[17] Vuoden 1960 väestönlaskennassa Ahlaisten taajamia olivat Alakylä ja Ylikylä. Alakylässä oli 392 asukasta 1,7 neliökilometrin alueella ja Ylikylässä 255 asukasta 2,0 neliökilometrin alueella.[18] Vuoden 1970 väestönlaskennassa taajamat olivat yhdistyneet Alakylä-nimiseksi taajamaksi, jossa oli 463 asukasta ja jonka pinta-ala oli 2,22 neliökilometriä.[19] Vuoden 1990 väestönlaskennassa taajama oli myös nimeltään Alakylä. Tuolloin siellä oli 509 asukasta, ja sen pinta-ala oli 3,9 neliökilometriä.[20] Ahlaisten kirkonkylä on myös yksi Museoviraston määrittelemistä valtakunnallisesti merkittävistä rakennetuista kulttuuriympäristöistä Suomessa.[21]
Seuraavassa kuvaajassa on esitetty Ahlaisten väestönkehitys kymmenen vuoden välein vuosina 1880–1970.
Juho Aromaa, kansanedustaja Kalevi Lamminen, kansanedustaja Jukka-Pekka Lehto, säveltäjä Toini Pöysti, maastohiihtäjä ja olympiamitalisti Juho Vesterlund, kansanedustaja Regina Wittsberg, kaupunginvaltuutettu, Oikeusministeriön demokratiapalkinnon saanut Ahlaisten kyläyhdistyksen sihteeri
Ahlaisten pitäjäruoiksi nimettiin 1980-luvulla nahkiaissoppa ja madesoppa.[22]
Citation error, replace with{{cite book| author = Eskola, Aarne ym. (neuvottelukunta); Tarmio, Hannu; Papunen, Pentti ja Korpela, Kalevi (toim.)| title = Suomenmaa: maantieteellis-yhteiskunnallinen tieto- ja hakuteos. 1, Ahlainen – Hausjärvi| location = Porvoo| publisher = WS| year = 1967| page = 1–4}} Citation error, replace with{{cite book| author = Heino, Ulla| title = Ahlaisten historia| location = Pori| publisher = Satakunnan kirjateollisuus| year = 1979| id = ISBN 951-99220-1-6}} Citation error, replace with{{cite book| author = Jokinen, Kaisu| title = Kirkko keskellä kylää: Ahlainen, näköaloja ajatelmin ja kuvin| location = Pori| publisher = Nanofax| year = 2008| id = ISBN 978-952-92-4155-2}} Citation error, replace with{{cite book| author = Saukko, Terttu (toim.)| title = Lindu lendää...: Ahlaisten murrepiirin pakinoita| location = Ahlainen| publisher = Ahlaisten murteen piiri| year = 2011}} Citation error, replace with{{cite book| author = Waldenström, Stellan| title = Vittisbofjärds svenska ortnam och bebyggelsehistoria| location = Pori| publisher = Svenska kulturfonden i Björneborg| year = 2009| id = ISBN 978-952-92-5980-9}}
(sisältää kartan seurakunnan rajoista) (Ahlaisten seurakunnan kirkonkirjoista) Citation error, replace with{{cite book| author = Avellan, Niilo J.| title = Satakunta - Kotiseutututkimuksia I| number = Tietoja muutamista entisen Ulvilan pitäjän maatiloista: Ahlainen| publisher = Satakuntalainen osakunta| year = 1907| format = [ Näköisversio verkossa] (pdf)| page = 174–178}}